text:
приема, че са покрити от въображаема повърхност, която представлява плавно продължение на околната външна повърхност; Когато се определя линията на пода, се вземат под внимание броните в двата края на превозното средство. В зависимост от отделното превозно средство, линията на пода може да преминава през най-крайния участък на профила на броните или през панела от каросерията под бронята. При едновременно наличие на две или повече точки на едновременно допиране за определяне на линията на пода се използва най-ниската точка на допиране;
 2.5.
 „Радиус на кривината“ означава радиусът на дъгата от окръжността, която е най-близо до закръглената форма на разглеждания компонент;
 2.6.
 „Натоварено превозно средство“ означава превозно средство, натоварено до технически допустимата максимална маса. Превозните средства, оборудвани с хидропневматично, хидравлично или пневматично окачване или устройство за автоматично нивелиране в зависимост от натоварването, се изпитват във възможно най-неблагоприятните условия, спрямо обичайните за експлоатация на превозното средство, определени от производителя;
 2.7.
 „Габаритен край“ на превозното средство по отношение на страничните повърхнини на превозното средство означава равнина, която е успоредна на средната надлъжна равнина на превозното средство и съвпада с неговия външен страничен край и по отношение на предната и задната повърхност е перпендикулярна на напречната равнина на превозното средство, която съвпада с неговите предни и задни краища, без да се взимат под внимание изпъкналите части, образувани от:
 2.7.1.
 гумите близо до точката им на допиране към земята и връзките за манометър;
 2.7.2.
 всякакви монтирани на колелата устройства против блокиране въртенето на колелата;
 2.7.3.
 огледала за обратно виждане;
 2.7.4.
 странични пътепоказателни светлини, светлини за обозначаване на най-външния габарит, предни и задни габаритни (странични) светлини и светлини за паркиране;
 2.7.5.
 по отношение на предния и задния край на части, монтирани на броните, на теглително-прикачни устройства и на изпускателните тръби.
 2.8.
 „Размер на изпъкналата част“ на компонент, монтиран на панел, означава размерът, определен по метода, описан в точка 2 от приложение 3 към настоящото правило;
 2.9.
 „Номинална линия на панел“ означава линията, която преминава през двете точки, получени за местоположението на центъра на сфера, когато нейната повърхност се допира за първи и за последен път към компонента, по време на измервателната процедура, описана в точка 2.2. от приложение 3 към настоящото правило;
 2.10.
 „Антена“ означава всяко устройство, използвано за предаване и/или приемане на електромагнитни сигнали.
 3. ЗАЯВЛЕНИЕ ЗА ОДОБРЕНИЕ
 3.1.
 Одобрение на тип превозно средство по отношение на неговите външни изпъкнали части.
 3.1.1.
 Заявлението за одобрение на тип превозно средство по отношение на неговите външни изпъкнали части се подава от производителя на превозното средство или от негов надлежно упълномощен представител.
 3.1.2.
 То се придружава от следните документи в три екземпляра:
 3.1.2.1.
 снимки на предната, задната и страничните стени на превозното средство, направени под ъгъл между 30° и 45° спрямо вертикалната средна надлъжна равнина на превозното средство;
 3.1.2.2.
 чертежи с размери на броните и, когато е необходимо;
 3.1.2.3.
 чертежи на някои външни изпъкналости и, ако е необходимо, чертежи на някои участъци на външната повърхност, посочени в точка 6.9.1.
 3.1.3.
 На техническата служба, отговаряща за провеждането на изпитвания за одобрение, се предоставя превозно средство, представително за подлежащия на


text:
одобрение тип превозно средство. По искане на гореспоменатата техническа служба се предоставят също така някои компоненти и някои образци на използваните материали.
 3.2.
 Заявлението за одобрение на тип по отношение на багажници, багажници за ски и приемни или предавателни антени за радиовълни, считани за отделни технически възли.
 3.2.1.
 Заявлението за одобрение на тип по отношение на багажници, багажници за ски и приемни или предавателни антени за радиовълни, считани за отделни технически възли, се подава от производителя на превозното средство или от производителя на гореспоменатите отделни технически възли, или от техни надлежно упълномощени представители.
 3.2.2.
 За всеки тип на посочените в точка 3.2.1 по-горе устройства заявлението се придружава от следното:
 3.2.2.1.
 копия в три екземпляра на документите, определящи техническите характеристики на отделните технически възли, и инструкцията за монтаж, която се предоставя с всеки продаден отделен технически възел;
 3.2.2.2.
 образец на типа отделен технически възел. Ако отговорният орган счете за необходимо, той може да поиска допълнителен образец.
 4. ОДОБРЕНИЕ
 4.1.
 Одобрение на тип превозно средство по отношение на неговите външни изпъкнали части.
 4.1.1.
 Ако типът превозно средство, представено за одобрение съгласно настоящото правило, отговаря на изискванията от точки 5 и 6 по-долу, за съответния тип превозно средство се издава одобрение.
 4.1.2.
 На всеки одобрен тип на превозно средство се присвоява номер на одобрението. Първите му две цифри (понастоящем 03, съответстващи на серия от изменения 03) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по Спогодбата не може да присвоява същия номер на друг тип превозно средство.
 4.1.3.
 Страните по Спогодбата от 1958 г., прилагащи настоящото правило, биват уведомявани за всяко одобрение, разширение, отказ или отмяна на одобрение или окончателно прекратяване на производството на тип превозно средство съгласно настоящото правило, посредством формуляр за съобщение, съответстващ на образеца от приложение 1 към настоящото правило.
 4.1.4.
 Върху всяко превозно средство, съответстващо на тип превозно средство, одобрен съгласно настоящото правило, на видно и леснодостъпно място, което се посочва във формуляра за одобрение, се поставя международна маркировка за одобрение, която се състои от:
 4.1.4.1.
 оградена с окръжност буква „E“, следвана от отличителния номер на държавата, която е издала одобрението;
 4.1.4.2.
 номера на настоящото правило, следван от буквата „R“, тире и номера на одобрение, отдясно на окръжността, предписана в точка 4.1.4.1.
 4.1.5.
 Ако превозното средство съответства на тип превозно средство, одобрен по едно или няколко правила, приложени към Спогодбата, в държавата, издала одобрението по настоящото правило, не е необходимо да се повтаря символът, предписан в точка 4.1.4.1; в този случай номерата на правилата и одобренията, както и допълнителните символи за всички правила, по които е издадено одобрение в държавата, издала одобрението по настоящото правило, се поставят във вертикални колони отдясно на символа, предписан в точка 4.1.4.l.
 4.1.6.
 Маркировката за одобрение трябва да е ясна, четлива и незаличима.
 4.1.7.
 Маркировката за одобрение трябва да е разположена близо до или върху табелката с данни, поставена от производителя.
 4.1.8.
 В приложение 2 към настоящото правило се дават примери за оформлението на маркировки за одобрение.
 4.1.9.
 Компетентният орган

type: contracts

jurisdiction: EU


text:
проверява наличието на задоволителни мерки за осигуряване на ефективен контрол на съответствието на производството преди издаването на одобрение на типа.
 4.2.
 Одобрение по отношение на багажници, багажници за ски и приемни или предавателни антени за радиовълни, считани за отделен технически възел
 4.2.1.
 Ако типът отделен технически възел, представен за одобрение съгласно настоящото правило, отговаря на изискванията от точки 6.16, 6.17 и 6.18 по-долу, за съответния тип отделен технически възел се издава одобрение.
 4.2.2.
 На всеки одобрен тип отделен технически възел се присвоява номер на одобрението. Първите му две цифри (понастоящем 02, съответстващи на серия от изменения 02, влязла в сила на 13 декември 1996 г.) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по договора не може да присвоява същия номер на друг тип отделен технически възел.
 4.2.3.
 Страните по Спогодбата от 1958 г., прилагащи настоящото правило, биват уведомявани за всяко одобрение, разширение, отказ или отмяна на одобрение или окончателно прекратяване на производството на тип отделен технически възел съгласно настоящото правило, посредством формуляр за съобщение, съответстващ на образеца от приложение 4 към настоящото правило.
 4.2.4.
 Върху всеки отделен технически възел, който съответства на тип, одобрен по настоящото правило, на видно и леснодостъпно място, се нанася маркировка за международно одобрение, която се състои от:
 4.2.4.1.
 оградена с окръжност буква „E“, следвана от отличителния номер на страната, издала одобрението (2);
 4.2.4.2.
 номера на настоящото правило, следван от буквата „R“, тире и номера на одобрение, отдясно на окръжността, предписана в точка 4.2.4.1.
 4.2.5.
 Маркировката за одобрение трябва да е ясна, четлива и незаличима.
 4.2.6.
 Маркировката за одобрение трябва да е разположена близо до или върху табелката с данни за отделния технически възел, поставена от производителя.
 4.2.7.
 В приложение 2 към настоящото правило се дават примери за оформлението на маркировки за одобрение.
 4.2.8.
 Компетентният орган проверява наличието на задоволителни мерки за осигуряване на ефективен контрол на съответствието на производството преди издаването на одобрение на типа.
 5. ОБЩИ ИЗИСКВАНИЯ
 5.1.
 Предписанията от настоящото приложение не се прилагат за частите на външната повърхност, които при превозно средство в ненатоварено състояние с вратите, прозорците, капаците за достъп и т.н. в затворено положение, са:
 5.1.1.
 на височина повече от 2 метра; или
 5.1.2.
 под линията на пода; или
 5.1.3.
 така разположени, че при тяхното статично състояние, както и когато са в експлоатация, към тях да не може да бъде допирана сфера с диаметър 100 mm.
 5.2.
 По външната повърхност на превозните средства не трябва да има насочени навън остри или режещи части, или изпъкналости, които поради своята форма, размери, насоченост или твърдост могат да увеличат опасността от нанасяне на телесни повреди или сериозността на такива телесни повреди на лице, ударено или закачено от външната повърхност при сблъсък.
 5.3.
 По външната повърхност на превозните средства не трябва да има насочени навън части, които могат да закачат пешеходци, велосипедисти или мотоциклетисти.
 5.4.
 Издадените части по външната повърхност не трябва да имат радиус на кривината по-голям от 2,5 mm. Това изискване не се прилага за части от


text:
външната повърхност, които са издадени на по-малко от 5 mm, но ъглите на тези части, насочени навън, са закръглени, с изключение когато такива части са издадени на по-малко от 1,5 mm.
 5.5.
 Издадените части по външната повърхност, изработени от материал с твърдост, по-малка от 60 единици по Шор (скала А), могат да бъдат с радиус на кривината, по-малък от 2,5 mm.
 Измерването на твърдостта се извършва, когато компонентът е монтиран на превозното средство. Когато е невъзможно измерването на твърдостта на материала по метода на Шор (скала А), за оценка се използва аналогично измерване.
 5.6.
 Предписанията от точки 5.1—5.5 по-горе се прилагат в допълнение на специалните изисквания от точка 6 по-долу, освен когато в специалните предписания изрично е предвидено друго.
 6. СПЕЦИАЛНИ ИЗИСКВАНИЯ
 6.1. Декоративни елементи
 6.1.1.
 Допълнителните декоративни елементи, които са издадени повече от 10 mm от тяхната опора трябва да се прибират, откачат или прегъват при упражняване на сила от 10 daN върху тяхната най-издадена точка във всички посоки в равнина, приблизително успоредна на повърхността, на която са монтирани. Тези предписания не се прилагат за декоративните елементи върху решетките на радиатора, за които единствено приложими са общите изисквания от точка 5. За прилагане на сила от 10 daN се използва бутало с плоско чело с диаметър не повече от 50 mm. Когато това е невъзможно, се използва еквивалентен метод. След прибиране, откачане или прегъване на декоративните елементи, останалата част не трябва да e издадена на повече от 10 mm. Във всеки случай тези изпъкналости трябва да удовлетворяват разпоредбите на точка 5.2. Ако даден декоративен елемент е монтиран върху основа, тази основа се счита за част от декоративния елемент, а не за част от опорната повърхност.
 6.1.2.
 Изискванията от точка 6.1.1 по-горе не се отнасят за предпазни шини или планки по външната повърхност, но те трябва да бъдат здраво закрепени към превозното средство.
 6.2. Фарове.
 6.2.1.
 Допускат се издадени козирки и гривни на фарове, при условие че тяхното издаване не превишава 30 mm, когато се измерва спрямо външната прозрачна повърхност на фара и радиусът на кривината им е най-малко 2,5 mm навсякъде. В случай на фар, монтиран зад допълнителна прозрачна повърхност, изпъкналостта се мери от най-външната точка на прозрачната повърхност. Изпъкналостта се определя съгласно метода, описан в точка 3 от приложение 3 към настоящото правило.
 6.2.2.
 Прибиращите се фарове трябва да отговарят на предписанията от точка 6.2.1 по-горе както в работно положение, така и в прибрано положение.
 6.2.3.
 Предписанията в точка 6.2.1 по-горе не се прилагат за фарове, които са прибрани навътре в каросерията, или когато каросерията излиза над фара, при условие че каросерията съответства на изискванията от точка 6.9.1.
 6.3. Решетки и междини
 6.3.1.
 Изискванията от точка 5.4 не се прилагат за междини между неподвижни или подвижни елементи, включително тези, които образуват частта от решетките за входящия и изходящ въздух и решетките на радиатора, при условие че разстоянието между последователни елементи не превишава 40 mm и при условие че решетките и междините имат функционално предназначение. За междини между 40 и 25 mm радиусите на закръгление трябва да бъдат 1


text:
mm или повече. Когато обаче разстоянието между два последователни елемента е по-малко или равно на 25 mm, радиусите на закръгление на външните повърхности на елементите са не по-малко от 0,5 mm. Разстоянието между два последователни елемента на решетките или междините се определя по метода, описан в точка 4 от приложение 3 към настоящото правило.
 6.3.2.
 Свързването на предните със страничните повърхности на всеки елемент, който образува решетка или междина, трябва да бъде със закръгление.
 6.4. Стъклочистачки за предното стъкло.
 6.4.1.
 Закрепването на стъклочистачките за предното стъкло трябва да е такова, че рамото на стъклочистачката да е съоръжено със защитна обвивка с радиус на закръгление, който отговаря на изискванията на точка 5.4 по-горе, и е с площ на челната повърхност не по-малка от 150 mm2. При закръглени капаци те трябва да имат минимална площ на изпъкналата повърхност от 150 mm2, измерена на разстояние не повече от 6,5 mm от най-изпъкналата точка. На тези изисквания трябва да отговарят също стъклочистачките за задното стъкло и стъклочистачките за фаровете.
 6.4.2.
 Точка 5.4 не се прилага към перата на стъклочистачките или други носещи възли. Тези възли обаче се изготвят така че да нямат остри ъгли или заострени или режещи части.
 6.5. Брони.
 6.5.1.
 Краищата на броните трябва да са извити към външната повърхност, с цел да се сведе до минимум рискът от закачане. Това изискване се счита за удовлетворено, когато бронята е в ниша на каросерията или е вградена в нея, или краят на бронята е завит по такъв начин, че към него не може да се допира сфера с диаметър 100 mm и междината между края на бронята и каросерията не превишава 20 mm.
 6.5.2.
 Когато линията на бронята, която отговаря на външния контур на вертикалната проекция на колата, е твърда повърхност, тази повърхност трябва да има минимален радиус на кривината 5 mm във всички места, които отстоят на 20 mm навътре от линията на контура, и са с минимален радиус на кривината 2,5 mm при всички други случаи. Това предписание важи за онази част от зоната, която отстои на 20 mm навътре от линията на контура, разположена между и отпред (или отзад, при задна броня) на точките на допиране към линията на контура на две вертикални равнини, всяка от които сключва ъгъл 15° с надлъжната равнина на симетрия на превозното средство (вж. фигура 1).
 6.5.3.
 Изискването от точка 6.5.2 не се прилага за части на или от бронята или за вградени в нея части, които са издадени на по-малко от 5 mm, като специално се имат предвид покриващи съединяването на повърхностите елементи и разпръсквачите за миене на фаровете; но външните ъгли на такива части трябва да са закръглени, освен ако тези части са издадени на по-малко от 1,5 mm.
 6.6. Дръжки, панти и бутони за врати, багажници и капаци на двигателя; капачки на гърловината за резервоара за гориво и покриващи елементи
 6.6.1.
 Дръжките за врати и багажници не трябва да излизат на повече от 40 mm, а за останалите части — на не повече от 30 mm.
 Фигура 1
 6.6.2.
 Ако дръжките на


text:
страничните врати са от въртящ тип, те трябва да отговарят на едно от следните изисквания:
 6.6.2.1.
 при дръжки, които се завъртат успоредно на равнината на вратата, отвореният край на дръжките трябва да е насочен назад; краят на такива дръжки трябва да бъде извит към равнината на вратата, като дръжката е оградена със защита или е във вдлъбнатина.
 6.6.2.2.
 Дръжки, които се въртят навън във всяка посока, която не е успоредна на равнината на вратата, трябва, когато са в затворено положение, да са оградени със защита или да са във вдлъбнатина. Отвореният край на дръжката трябва да бъде насочен назад или надолу.
 Въпреки това могат да се приемат дръжки, които не са съобразени с това последно условие, ако:
 а)
 имат независим механизъм за връщане;
 б)
 при отказ на механизма за връщане, същите не могат да се издават навън повече от 15 mm;
 в)
 в това отворено положение дръжките съответстват на предписанията от точка 5.4;
 и
 г)
 площта на челната им повърхност, измерена на разстояние не повече от 6,5 mm от най-изпъкналата точка, е не по-малка от 150 mm2.
 6.7. Колела, гайки за закрепване на колелата, капачки на главините и тасове.
 6.7.1.
 Не се прилагат изискванията от точка 5.4.
 6.7.2.
 Колелата, гайките за закрепване на колелата, капачките на главините и тасовете не трябва да имат заострени и режещи изпъкналости, които се простират извън външната равнина на джантата на колелото. Не са позволени крилчати гайки.
 6.7.3.
 При движение на превозното средство по права линия никоя част от колелата (с изключение на гумите), разположена над хоризонталната равнина през тяхната ос на въртене, не трябва да се издава извън вертикалната проекция, в хоризонталната равнина през външната повърхност или конструкцията. Когато обаче функционалните изисквания го оправдават, тасовете на колелата, които закриват гайките на колелото и на главината, могат да се издават извън вертикалната проекция на външната повърхност на конструкцията, при условие че радиусът на кривината на повърхността на изпъкналата част е не по-малък от 30 mm и издаването извън вертикалната проекция на външната повърхност или конструкция в никой случай не е повече от 30 mm.
 6.8. Краища на метални листове
 6.8.1.
 Краищата на метални листове, като улеи и релси на плъзгащи се врати, не са позволени, освен ако те не са огънати навътре или оборудвани със защитен екран, отговарящ на изискванията на настоящото правило, които са приложими за него.
 Незащитен край се счита за огънат навътре, когато е огънат назад приблизително на 180° или когато е огънат към каросерията по такъв начин, че към него да не може да бъде допирана сфера с диаметър 100 mm.
 Изискванията от точка 5.4 не се прилагат за следните краища на метални листове: заден край на капака на двигателя и преден край на задния багажник.
 6.9. Обшивка на каросерията
 6.9.1.
 Фалцовете от обшивките на каросерията могат да имат радиус на закръгление по-малък от 2,5 mm, при условие че фалцът е не по-малко от една десета от височината „H“ на изпъкналостта, измерена съгласно метода, описан в точка 1 към приложение 3.
 6.10. Странични обтекатели за въздух или отразители за дъжд
 6.10.1.


text:
Радиусът на закръгление на краищата на страничните обтекатели за въздух, които могат да са насочени навън, трябва да е най-малко 1 mm.
 6.11. Опори за крика и изпускателна тръба (тръби)
 6.11.1.
 Опорите за крика и изпускателната тръба (тръби) не трябва да се издават на повече от 10 mm извън вертикалната проекция на линията на пода, разположен вертикално над тях. Като изключение от настоящето изискване, изпускателната тръба може да се издава на повече от 10 mm извън вертикалната проекция на линията на пода, когато тръбата завършва със закръглени краища с минимален радиус на закръгление 2,5 mm
 6.12. Клапи на смукателните и изпускателните вентилационни отвори
 6.12.1.
 Клапите на смукателните и изпускателните вентилационни отвори трябва да отговарят на изискванията на точки 5.2, 5.3 и 5.4 при всички положения на експлоатация.
 6.13. Покрив.
 6.13.1.
 Отварящите се покриви се разглеждат само в затворено положение.
 6.13.2.
 Превозните средства с прибиращ се покрив се проверяват както в положение с вдигнат, така и в положение със спуснат покрив.
 6.13.2.1.
 Когато покривът е спуснат, не се прави проверка на превозното средство отвътре под въображаемата повърхност образувана от прибиращия се покрив в негово вдигнато положение.
 6.13.2.2.
 Когато в качеството на стандартно оборудване има капак за лостовата система на прибиращия се покрив, когато е сгънат, проверката се извършва при поставен капак.
 6.14. Прозорци.
 6.14.1.
 Прозорци, които се местят навън от външната повърхност на превозното средство, трябва да отговарят на следните предписания при всички положения на експлоатация:
 6.14.1.1.
 никой от ръбовете не трябва да бъде насочен напред;
 6.14.1.2.
 никоя от частите на прозореца не трябва да излиза извън границите на габаритната ширина на превозното средство.
 6.15. Крепежни елементи за регистрационната табела.
 6.15.1.
 Крепежните елементи, осигурени от производителя на превозното средство, трябва да съответстват на изискванията от точка 5.4 от настоящото правило, ако към тях може да се допира сфера с диаметър 100 mm, когато регистрационната табела е поставена съгласно препоръките на производителя на превозното средство
 6.16. Багажници и багажници за ски
 6.16.1.
 Багажниците и багажниците за ски се закрепват към превозното средство, така че да съществува принудително заключване най-малко в една посока и да могат да бъдат предавани хоризонталната, надлъжната и напречна сила, които са най-малко равни на вертикалната товароносимост на багажника, определена от производителя. Натоварването, при което се извършва изпитването на багажниците и багажниците за ски, закрепени към превозното средство в съответствие с инструкциите на производителя, не се прилага само в една точка.
 6.16.2.
 Повърхностите, към които след монтажа на багажника може да се допира сфера с диаметър 165 mm, не трябва да имат части с радиус на закръгление по-малък от 2,5 mm, освен ако могат да се приложат предписанията от точка 6.3.
 6.16.3.
 Крепежни елементи като болтове, които могат да се завиват и отвиват без инструменти, не трябва да се издават на повече от 40 mm извън повърхнините посочени в 6.16.2, като издаването се определя по метода, описан в точка 2 от приложение 3, но в тези случаи се използва сфера с диаметър 165 mm по метода, предвиден в точка 2.2 от настоящото приложение.
 6.17. Антени
 6.17.1.
 Приемните и предавателните


text:
антени за радиовълни се монтират на превозното средство така че когато техният свободен край е на разстояние по-малко от 2 m от повърхността на пътя, при всяко положение на използване, определено от производителя на антената, краят да е в границите на зоната, ограничена от вертикалните равнини, които са на 10 cm навътре от краищата на габаритната широчина на превозното средство, както е определено в точка 2.7.
 6.17.2.
 Освен това, антените се закрепват към превозното средство по този начин и, когато е необходимо, се ограничават техните незакрепени краища, така че части от антената да не се издават извън габаритната широчина на превозното средство, както е определено в точка 2.7.
 6.17.3.
 Радиусите на закръгление на частите от стеблото на антената могат да бъдат по-малки от 2,5 mm. Незакрепените краища обаче трябва да са снабдени с неподвижни тапи с радиус на закръгление не по-малък от 2,5 mm.
 6.17.4.
 Основите на антените не трябва да излизат на повече от 40 mm, определени съгласно метода от приложение 3, точка 2.
 6.17.4.1.
 В случаите, в които поради отсъствие на гъвкаво стебло или част е невъзможно да се определи каква е основата на антената, се счита, че това изискване е спазено, ако след прилагането на хоризонтална сила не по-голяма 50 daN в посока напред и назад посредством бутало с плоско чело с диаметър не повече от 50 mm в най-издадената част на антената:
 а)
 антената се огъва към опората и не излиза на повече от 40 mm; или
 б)
 антената се счупва и останалата ѝ част няма остра или опасна част, към която може да се допира сфера с диаметър 100 mm, и не излиза на повече от 40 mm.
 6.17.4.2.
 Точки 6.17.4 и 6.17.4.1 не се прилагат за антени, разположени зад вертикалната напречна равнина, която минава през точката „R“ на водача, при условие че максималното издаване на антената, включително нейния кожух, не надхвърля 70 mm, когато се определя съгласно процедурата от приложение 3, точка 2.
 Ако антената е разположена зад тази вертикална равнина, но се издава на повече от 70 mm, се прилага точка 6.17.4.1, като се използва гранична стойност на изпъкналостта 70 mm вместо 40 mm.
 6.18. Инструкции за монтаж.
 6.18.1.
 Багажниците, багажниците за ски, приемните или предавателните антени за радиовълни, които са били одобрени като отделни технически възли, не могат да бъдат предлагани за продажба, да бъдат продавани или купувани, ако не са придружени от инструкции за монтаж. Инструкциите за монтаж трябва да съдържат достатъчна информация, позволяваща одобрените компоненти да бъдат монтирани на превозното средство по начин, който отговаря на съответните предписания от точки 5 и 6. По-специално, що се отнася до телескопичните антени, трябва да бъдат посочени техните експлоатационни положения.
 7. ПРОМЯНА НА ТИП ПРЕВОЗНО СРЕДСТВО И РАЗШИРЕНИЕ НА ОДОБРЕНИЕ
 7.1.
 Административният отдел, издал одобрението на типа превозно средство, се уведомява за всяка промяна на типа превозно средство. Тогава отделът може:
 7.1.1.
 да прецени, че е малко вероятно направените промени да оказват съществено неблагоприятно въздействие;
 7.1.2.
 да изиска допълнителен протокол от изпитване от техническата служба, провеждаща изпитванията.
 7.2.
 Страните по Спогодбата, прилагащи настоящото


text:
правило, биват уведомявани за всяко потвърждение, с описание на промените, разширение или отказ на одобрение съгласно процедурата, определена в точка 4.3 по-горе.
 7.3.
 Компетентният орган, който издава разширение на одобрението, присвоява сериен номер на това разширение и уведомява за него другите страни по Спогодбата от 1958 г., прилагащи настоящото правило, посредством формуляр за съобщение, който съответства на образеца от приложение 1 към настоящото правило.
 8. СЪОТВЕТСТВИЕ НА ПРОИЗВОДСТВОТО
 8.1.
 Превозното средство (отделният технически възел), одобрено по настоящото правило, трябва да бъде произведено така че да съответства на одобрения тип, като отговаря на изискванията, определени в точки 5 и 6 по-горе.
 8.2.
 С цел проверка на спазването на изискванията от точка 8.1 се провеждат подходящи проверки на производството.
 8.3.
 Притежателят на одобрението трябва по-специално:
 8.3.1.
 да осигури наличието на процедури за ефективен контрол на качеството на продуктите;
 8.3.2.
 да има достъп до контролното оборудване, необходимо за проверка на съответствието на всеки одобрен тип;
 8.3.3.
 да гарантира, че резултатите от изпитванията се записват и че приложените документи остават на разположение в продължение на срок, който се определя съвместно с административната служба;
 8.3.4.
 да анализира резултатите от всеки вид изпитване с цел удостоверяване и осигуряване на стабилни характеристики на продуктите с отчитане на отклоненията, допустими в условията на промишленото производство;
 8.3.5.
 да гарантира, че за всеки тип продукт се провеждат поне изпитванията, предписани в приложение 3 към настоящото правило;
 8.3.6.
 да гарантира, че всяко вземане на образци или изпитвателни образци, които показват несъответствие спрямо съответния тип изпитване, водят до допълнително вземане на образци и изпитване. Предприемат се всички необходими стъпки, за да се възстанови съответствието на въпросното производство.
 8.4.
 Органът, издал одобрението на типа, може по всяко време да проверява методите за контрол на съответствието, прилагани във всяко производствено съоръжение.
 8.4.1.
 При всяка проверка на проверяващия инспектор се представят протоколите от изпитванията и документацията за следене на производството.
 8.4.2.
 Инспекторът може да подбира произволно образци за изпитване в лабораторията на производителя. Минималният брой на образците може да се определя в зависимост от резултатите от собствената проверка на производителя.
 8.4.3.
 Когато нивото на качеството изглежда незадоволително или когато е необходимо да се провери валидността на изпитванията, проведени в приложение на точка 8.4.2 по-горе, инспекторът избира образците, които да се изпратят на техническата служба, провела изпитванията за одобрение на типа.
 8.4.4.
 Компетентният орган може да проведе всяко от изпитванията, предписани в настоящото правило.
 8.4.5.
 Нормалната честота на извършваните проверки от компетентни органи е веднъж на две години. В случай че при някоя от проверките са констатирани незадоволителни резултати, компетентният орган гарантира вземането на необходимите мерки за възможно най-бързото възстановяване на съответствието на производството.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1.
 Одобрението, издадено по отношение на тип превозно средство съгласно настоящото правило, може да бъде отменено, ако не е спазено изискването, изложено в точка 8.1 по-горе.
 9.2.
 Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, отговарящ на образеца от приложение 1 към настоящото правило.
 10. ОКОНЧАТЕЛНО ПРЕКРАТЯВАНЕ НА


text:
ПРОИЗВОДСТВОТО
 Ако титулярят на одобрението прекрати напълно производството на тип, одобрен в съответствие с настоящото правило, той уведомява за това органа, издал одобрението, който при получаването на съответното съобщение на свой ред уведомява за това останалите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца в приложение 1 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВОРНИ ЗА ПРОВЕЖДАНЕ НА ИЗПИТВАНИЯТА ЗА ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата от 1958 г., прилагащи настоящото правило, съобщават на секретариата на ООН наименованията и адресите на техническите служби, отговарящи за провеждане на изпитванията, както и на административните отдели, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, издадени в други държави.
 12. ПРЕХОДНИ РАЗПОРЕДБИ
 12.1.
 Считано от официалната дата на влизане в сила на серия от изменения 02, никоя страна по договора, прилагаща настоящото правило, не може да отказва да издава одобрения на ИКЕ по настоящото правило, изменено със серия от изменения 02.
 12.2.
 Считано от 24 месеца след датата на влизане в сила на серия от изменения 02, страните по договора, прилагащи настоящото правило, издават одобрение на ИКЕ единствено ако типът превозно средство, подлежащ на одобрение, съответства на изискванията на настоящото правило, изменено със серия от изменения 02.
 12.3.
 Считано от 36 месеца след дата на влизане в сила на серия от изменения 02, съществуващите одобрения по настоящото правило престават да бъдат валидни освен в случаите, в които типът превозно средство съответства на изискванията на настоящото правило, изменено със серия от изменения 02.
 12.4.
 Считано от официалната дата на влизане в сила на серия от изменения 03, никоя страна по договора, прилагаща настоящото правило, не може да отказва да издаде одобрение на ИКЕ по настоящото правило, изменено със серия от изменения 03.
 12.5.
 Считано от 24 месеца след датата на влизане в сила на серия от изменения 03, страните по договора, прилагащи настоящото правило, издават одобрения единствено ако типът превозно средство, подлежащ на одобрение, съответства на изискванията на настоящото правило, изменено със серия от изменения 03.
 12.6.
 В срок от 48 месеца след датата на влизане в сила на серия от изменения 03 на настоящото правило, страните по договора, прилагащи настоящото правило, не могат да отказват издаването на национално одобрение на тип превозно средство, одобрен съгласно предшестващи серии от изменения към настоящото правило.
 12.7.
 С начало 48 месеца след влизането в сила на серия от изменения 03 на настоящото правило, страните по договора, прилагащи настоящото правило, могат отказват първа национална или регионална регистрация (първо пускане в експлоатация) на превозно средство, което не отговаря на изискванията на серия от изменения 03 на настоящото правило.
 (1) Както е определено в приложение 7 към Консолидираната резолюция за конструкцията на превозни средства (R.E.3) (TRANS/WP.29/78/Rev.1/Amend.3).
 (2) 1 — Германия, 2 — Франция, 3 — Италия, 4 — Нидерландия, 5 — Швеция, 6 — Белгия, 7 — Унгария, 8 — Чешка република, 9 — Испания, 10 — Сърбия и Черна гора, 11 — Обединено кралство, 12 — Австрия, 13


text:
— Люксембург, 14 — Швейцария, 15 (не е присвоен), 16 — Норвегия, 17 — Финландия, 18 — Дания, 19 — Румъния, 20 — Полша, 21 — Португалия, 22 — Русия, 23 — Гърция, 24 — Ирландия, 25 — Хърватия, 26 — Словения, 27 — Словакия, 28 — Беларус, 29 — Естония, 30 (не е присвоен), 31 — Босна и Херцеговина, 32 — Латвия, 33 (не е присвоен), 34 — България, 35 (не е присвоен), 36 — Литва, 37 — Турция, 38 (не е присвоен), 39 — Азербайджан, 40 — бивша югославска република Македония, 41 (не е присвоен), 42 — Европейска общност (одобренията се предоставят от държавите-членки, които използват своя съответен символ), 43 — Япония, 44 (не е присвоен), 45 — Австралия, 46 — Украйна, 47 — Южна Африка, 48 — Нова Зеландия, 49 — Кипър, 50 — Малта и 51 — Република Корея. Следващи номера ще бъдат присвоявани на други държави в хронологичния ред, по който те ратифицират или се присъединяват към Спогодбата за приемане на единни технически предписания, прилагани спрямо колесните превозни средства, оборудването и частите, които могат да бъдат монтирани и/или използвани на колесни превозни средства, и на условията за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на договарящите се страни по Спогодбата.
 ПРИЛОЖЕНИЕ 1
 СЪОБЩЕНИЕ
 (максимален формат: A4 (210 × 297 mm)
 ПРИЛОЖЕНИЕ 2
 ОФОРМЛЕНИЕ НА МАРКИРОВКИ ЗА ОДОБРЕНИЕ
 ОБРАЗЕЦ A
 (Вж. точки 4.1.4 и 4.2.4 от това правило)
 ОБРАЗЕЦ Б
 (Вж. точка 4.1.5 от настоящото правило)
 (1) Вторият номер на правило е даден само като пример; коригираният коефициент на поглъщане е 1,30 m-1.
 ПРИЛОЖЕНИЕ 3
 Методи за определяне размерите на изпъкналости и междини
 1. МЕТОД ЗА ОПРЕДЕЛЯНЕ ВИСОЧИНАТА НА ИЗПЪКНАЛОСТТА НА ФАЛЦОВЕТЕ НА ПАНЕЛИТЕ НА КАРОСЕРИЯТА
 1.1.
 Височината H на една изпъкналост се определя графично чрез съпоставяне с периферията на контролен кръг с диаметър 165 mm, вътрешно допирателна към външния контур на външната повърхност на проверявания участък.
 1.2.
 H е максималната стойност на разстоянието, измерено по права линия, която преминава през центъра на кръга с диаметър 165 mm, и заключено между окръжността, определена от споменатия кръг и външния контур на изпъкналостта (вж. фигура 1).
 1.3.
 Когато не е възможно окръжност с диаметър 100 mm да бъде външно допирателна към външния контур на външната повърхност в разглеждания участък, се приема, че външният контур на повърхността в тази зона се образува от периферията на кръг с диаметър 100 mm, намиращ се между точките на допирането му към външния контур (вж. фигура 2).
 1.4.
 Производителят осигурява чертежи на необходимите участъци на външната повърхност за измерване височините на упоменатите по-горе изпъкналости.
 Фигура 1
 Фигура 2
 2. МЕТОД ЗА ОПРЕДЕЛЯНЕ РАЗМЕРА НА ИЗПЪКНАЛОСТТА НА КОМПОНЕНТ, МОНТИРАН НА ВЪНШНАТА ПОВЪРХНОСТ
 2.1.
 Размерът на изпъкналостта на компонент, монтиран на изпъкнала повърхност, може да бъде определен директно или с помощта на чертеж на съответния участък на този компонент в монтирано състояние.
 2.2.
 Ако размерът на изпъкналостта на компонент, монтиран на повърхност, която не е изпъкнала, не може


text:
да бъде определен чрез обикновено измерване, той се определя чрез максималното изменение на разстоянието от центъра на сфера с диаметър 100 mm от номиналната линия на панела, когато сферата се движи върху и постоянно се допира към този компонент. Фигура 3 показва пример за използване на тази процедура.
 3. МЕТОД ЗА ОПРЕДЕЛЯНЕ ИЗПЪКНАЛОСТТА НА КОЗИРКИ И ГРИВНИ ЗА ФАРОВЕ
 3.1.
 Издаването от външната повърхност на фар се измерва по хоризонталата, от точката на допиране на сфера с диаметър 100 mm, както е показано на фигура 4.
 4. МЕТОД ЗА ОПРЕДЕЛЯНЕ НА РАЗМЕРА НА МЕЖДИНАТА ИЛИ ПРОСТРАНСТВОТО МЕЖДУ ЕЛЕМЕНТИТЕ НА РЕШЕТКА
 4.1.
 Размерът на междината или на пространството между елементите на решетка се определя от разстоянието между две равнини, които преминават през точките на допиране на сферата и са перпендикулярни на линията, свързваща тези точки на допиране. Фигури 5 и 6 показват примери за използване на тази процедура.
 Фигура 3
 Фигура 4
 Фигура 5
 Фигура 6
 Легенда:
 Dia.= диаметър
 measured projection= измервана изпъкналост
 visor= козирка
 Headlamp glass= стъкло на фара
 measured gap= измервана междина
 ПРИЛОЖЕНИЕ 4
 СЪОБЩЕНИЕ
 (максимален формат: A4 (210 × 297 mm)


text:
 13.9.2012
 BG
 Официален вестник на Европейския съюз
 L 248/37
 РЕШЕНИЕ НА СЪВМЕСТНИЯ КОМИТЕТ НА ЕИП
 No 99/2012
 от 30 април 2012 година
 за изменение на приложение XXII (Дружествено право) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XXII към Споразумението беше изменено с Решение на Съвместния Комитет на ЕИП No 32/2012 от 10 февруари 2012 г. (1)
 (2)
 Директива 2011/35/ЕС на Европейския парламент и на Съвета от 5 април 2011 г. относно сливанията на акционерни дружества (2) следва да бъде включена в Споразумението,
 ПРИЕ НАСТОЯЩОТО РЕШЕНИЕ:
 Член 1
 Текстът на точка 3 (Директива 78/855/ЕИО на Съвета от 9 октомври 1978 г.) от приложение XXII към Споразумението се заменя със следния текст:
 „32011 L 0035: Директива 2011/35/ЕС на Европейския парламент и на Съвета от 5 април 2011 г. относно сливанията на акционерни дружества (ОВ L 110, 29.4.2011 г., стр. 1).
 За целите на настоящото споразумение разпоредбите на директивата се тълкуват със следната адаптация:
 В член 1, параграф 1 се добавя следното:
 —
 Исландия:
 Hlutafélag,
 —
 Лихтенщайн:
 die Aktiengesellschaft,
 —
 Норвегия:
 allmennaksjeselskap.“
 Член 2
 Текстовете на Директива 2011/35/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 май 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 април 2012 година.
 За Съвместния комитет на ЕИП
 Изпълняващ длъжността председател
 Gianluca GRIPPA
 (1) ОВ L 161, 21.6.2012 г., стр. 39.
 (2) ОВ L 110, 29.4.2011 г., стр. 1.
 (3) Без отбелязани конституционни изисквания.


text:
 Важна правна забележка
 |
 21998D0604(06)
 Официален вестник n° L 160 , 04/06/1998 стр. 0044 - 0045 специално чешко издание глава 11 том 03 стр. 47 - 48 специално испанско издание глава 11 том 03 стр. 47 - 48 специално унгарско издание глава 11 том 03 стр. 47 - 48 специално литвийско издание глава 11 том 03 стр. 47 - 48 LV.ES глава 11 том 03 стр. 47 - 48 MT.ES глава 11 том 03 стр. 47 - 48 PL.ES глава 11 том 03 стр. 47 - 48 SK.ES глава 11 том 03 стр. 47 - 48 специално словенско издание глава 11 том 03 стр. 47 - 48
 Решение No 85/97 на Съвместния комитет на ЕИПот 12 ноември 1997 годиназа изменение на приложение ХV (Държавни помощи) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че приложение ХV към споразумението бе последно изменено с Решение No 58/96 на Съвместния комитет на ЕИП [1];като има предвид, че Регламент (ЕО) No 3094/95 на Съвета от 22 декември 1995 г. относно отпускането на помощи в областта на корабостроенето [2], изменен с Регламент (ЕО) No 1904/96 [3], включващ задълженията на Общността съгласно Споразумението за ОИСР относно зачитането на нормални условия на конкуренция в отрасъла на търговското корабостроене и ремонтиране, следва да бъде включен към Споразумението,РЕШИ:Член 1След точка 1б (Директива 90/684/ЕИО на Съвета) от приложение ХV към Споразумението се създава следната точка:"1в. 395 R 3094: Регламент (ЕО) No 3094/95 на Съвета от 22 декември 1995 г. относно отпускането на помощи в областта на корабостроенето (ОВ L 332, 30.12.1995 г., стр. 1), изменен с:- 396 R 1904: Регламент (ЕО) No 1904/96 на Съвета от 27 септември 1996 г. за изменение на Регламент (ЕО) No 3094/95 относно отпускането на помощи в областта на корабостроенето (ОВ L 251, 3.10.1996 г., стр. 5).За целите на настоящото споразумение разпоредбите на регламента се четат със следните адаптации:а) "член 92 от Договора" се чете "член 61 от Споразумението за ЕИП";б) "член 93 от Договора" се чете "член 62 от Споразумението за ЕИП";в) в член 7, параграфи 1 и 2, думите "съвместим/и с Общия пазар" се четат "съвместим/и с функционирането на настоящото споразумение";г) в член 7, параграф 1, второто изречение не се прилага;д) в член 7, параграф 2, второто изречение не се прилага;е) в член 7, параграф 3 не се прилага."Член 2Текстовете на Регламент (ЕО) No 3094/95 относно отпускането на помощи в областта на корабостроенето и на Регламент (ЕО) No 1904/96 за изменение на този регламент, на исландски и норвежки език, които са приложени към съответните езикови версии на настоящото решение, са автентични.Член 3Настоящото решение влиза в сила на 13 ноември 1997 г., при условие че всички нотификации в съответствие с член 103, параграф 1 от Споразумението са представени пред Съвместния комитет на ЕИП [4].Член 4Настоящото решение се публикува в раздела ЕИП и в притурката ЕИП на Официален вестник на Европейските общности.Съставено в Брюксел на 12


text:
 30.4.2014
 BG
 Официален вестник на Европейския съюз
 L 128/17
 СПОРАЗУМЕНИЕ
 между Европейския съюз и Азербайджанската република за обратно приемане на незаконно пребиваващи лица
 ВИСОКОДОГОВАРЯЩИТЕ СТРАНИ,
 EВРОПЕЙСКИЯТ СЪЮЗ, наричан по-нататък „Съюзът“,
 и
 АЗЕРБАЙДЖАНСКАТА РЕПУБЛИКА, наричана по-нататък „Азербайджан“,
 РЕШЕНИ да укрепят сътрудничеството помежду си с цел да водят по-ефективна борба с незаконната имиграция,
 ВОДЕНИ ОТ ЖЕЛАНИЕТО да въведат, чрез настоящото споразумение и на реципрочна основа, бързи и ефективни процедури за идентифициране и за безопасно и методично връщане на лицата, които не отговарят или вече не отговарят на условията за влизане, престой или пребиваване на територията на Азербайджан или на дадена държава — членка на Европейския съюз, както и с цел да улеснят транзитното преминаване на такива лица в дух на сътрудничество,
 КАТО ПОДЧЕРТАВАТ, че настоящото споразумение не засяга правата, задълженията и отговорностите на Съюза, на неговите държави-членки и на Азербайджан, произтичащи от международното право и по-специално от Конвенцията за статута на бежанците от 28 юли 1951 г. и Протокола към нея от 31 януари 1967 г.,
 КАТО ИМАТ ПРЕДВИД, че в съответствие с Протокол No 21 относно позицията на Обединеното кралство Великобритания и Северна Ирландия и на Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Обединеното кралство Великобритания и Северна Ирландия и Ирландия няма да участват в настоящото споразумение, освен ако не нотифицират желанието си за това в съответствие с посочения протокол,
 КАТО ИМАТ ПРЕДВИД, че разпоредбите на настоящото споразумение, което попада в приложното поле на част трета, дял V от Договора за функционирането на Европейския съюз, не се прилагат по отношение на Кралство Дания в съответствие с Протокола относно позицията на Кралство Дания, приложен към Договора за Европейския съюз и към Договора за функционирането на Европейския съюз,
 СЕ СПОРАЗУМЯХА ЗА СЛЕДНОТО:
 Член 1
 Определения
 За целите на настоящото споразумение:
 а)
 „обратно приемане“ означава предаването от молещата държава и приемането от замолената държава на лица (собствени граждани на замолената държава, граждани на трети държави или лица без гражданство), за които е установено, че са влезли, намират се или пребивават незаконно в молещата държава, съгласно разпоредбите на настоящото споразумение;
 б)
 „договарящи страни“ означава Азербайджан и Съюзът;
 в)
 „държава-членка“ означава всяка държава — членка на Съюза, която е обвързана с настоящото споразумение;
 г)
 „гражданин на Азербайджан“ означава всяко лице, което притежава гражданство на Азербайджан съгласно законодателството на Азербайджанската република;
 д)
 „гражданин на държава-членка“ означава всяко лице, което притежава гражданство на държава-членка съгласно определението за целите на Съюза;
 е)
 „гражданин на трета държава“ означава всяко лице, което притежава гражданство, различно от това на Азербайджан или на някоя от държавите-членки;
 ж)
 „лице без гражданство“ означава всяко лице, което не притежава гражданство на дадена държава;
 з)
 „разрешение за пребиваване“ означава всякакъв вид разрешение, издадено от Азербайджан или от една от държавите-членки, даващо право на лицето да пребивава на територията на тази държава. Това не включва временните разрешения за престой на нейната територия, издадени във връзка с разглеждането на молба за убежище или за получаване на разрешение за пребиваване;
 и)
 „виза“


text:
означава издадено разрешение или решение от Азербайджан или от една от държавите-членки, необходимо с оглед влизането на нейна територия, престоя или транзитното преминаване през нейната територия. Това не включва визите за летищен транзит;
 й)
 „молеща държава“ означава държавата (Азербайджан или една от държавите-членки), която подава молба за обратно приемане в съответствие с член 8 или молба за транзитно преминаване в съответствие с член 15 от настоящото споразумение;
 к)
 „замолена държава“ означава държавата (Азербайджан или една от държавите-членки), към която е отправена молба за обратно приемане в съответствие с член 8 или молба за транзитно преминаване в съответствие с член 15 от настоящото споразумение;
 л)
 „компетентен орган“ означава всеки национален орган на Азербайджан или на една от държавите-членки, който е оправомощен да прилага настоящото споразумение в съответствие с член 20, параграф 1, буква а) от него;
 м)
 „транзитно преминаване“ означава преминаване на гражданин на трета държава или лице без гражданство през територията на замолената държава на път от молещата държава към страната — крайна цел на пътуването.
 Член 2
 Основни принципи
 Укрепвайки сътрудничеството в предотвратяването на незаконната миграция и борбата с нея, замолената и молещата държава, когато прилагат настоящото споразумение по отношение на лицата, попадащи в приложното му поле, гарантират зачитането на правата на човека и спазването на задълженията и отговорностите, произтичащи от съответните приложими спрямо страните международни инструменти, и по-конкретно:
 —
 Всеобщата декларация за правата на човека от 1948 г.,
 —
 Конвенцията за защита на правата на човека и основните свободи от 1950 г. и протоколите към нея,
 —
 Международния пакт за граждански и политически права от 1966 г.,
 —
 Конвенцията на ООН против изтезанията и други форми на жестоко, нечовешко или унизително отнасяне или наказание от 1984 г.,
 —
 Женевската конвенция за статута на бежанците от 1951 г. и Протокола към нея от 1967 г.
 Замолената държава по-специално гарантира, в съответствие със своите задължения, произтичащи от гореизброените международни инструменти, защитата на правата на лицата, приети обратно на нейна територия.
 Молещата държава следва да избира доброволното връщане пред принудителното връщане, когато няма основания да се смята, че това ще попречи на връщането на въпросното лице в замолената държава.
 РАЗДЕЛ I
 ЗАДЪЛЖЕНИЯ НА АЗЕРБАЙДЖАН ЗА ОБРАТНО ПРИЕМАНЕ
 Член 3
 Обратно приемане на собствени граждани
 1. Азербайджан приема обратно по молба на дадена държава-членка и без други формалности, освен тези, предвидени в настоящото споразумение, всяко лице, което не отговаря или вече не отговаря на действащите изисквания за влизане, престой или пребиваване на територията на молещата държава-членка, при условие че е доказано или че може с основание да се приеме въз основа на представените prima facie доказателства, че въпросното лице е гражданин на Азербайджан.
 2. Освен това Азербайджан приема обратно:
 а)
 ненавършилите пълнолетие неженени (неомъжени) деца на лицата, посочени в параграф 1, независимо от тяхното място на раждане или гражданство, освен ако притежават самостоятелно право на пребиваване в молещата държава-членка или валидно разрешение за пребиваване, издадено от друга държава-членка,
 б)
 съпруга(та) на лицата, посочени в параграф 1, който или която притежава различно гражданство или е лице без гражданство, при условие че има или


text:
получи право на влизане и престой на територията на Азербайджан, освен ако притежава самостоятелно право на пребиваване в молещата държава-членка или валидно разрешение за пребиваване, издадено от друга държава-членка.
 3. Освен това Азербайджан приема обратно лица, които се намират или пребивават незаконно в молещата държава-членка и които са се отказали от гражданството на Азербайджан в съответствие с националните закони на Азербайджан след влизането си на територията на дадена държава-членка, освен ако на тези лица най-малкото е била обещана натурализация от някоя от държавите-членки.
 4. След като Азербайджан отговори положително на молбата за обратно приемане, компетентното дипломатическо или консулско представителство на Азербайджан, независимо от желанието на лицето, което подлежи на обратно приемане, издава безплатно и в срок от не повече от пет работни дни документа за пътуване, необходим за връщането на лицето, което подлежи на обратно приемане, със срок на валидност 150 дни. Ако в срок от пет работни дни Азербайджан не е издал документа за пътуване, се счита, че приема използването на стандартния документ за пътуване на ЕС за целите на експулсирането (приложение 7) (1).
 5. Ако по юридически или по фактически причини съответното лице не може да бъде прехвърлено в срока на валидност на първоначално издадения му документ за пътуване, компетентното дипломатическо или консулско представителство на Азербайджан издава, в срок от пет работни дни и безплатно, нов документ за пътуване със същия срок на валидност. Ако в срок от пет работни дни Азербайджан не е издал новия документ за пътуване, се счита, че приема използването на стандартния документ за пътуване на ЕС за целите на експулсирането (приложение 7) (2).
 Член 4
 Обратно приемане на граждани на трети държави и на лица без гражданство
 1. Азербайджан приема обратно по молба на дадена държава-членка и без други формалности, освен тези, предвидени в настоящото споразумение, всеки гражданин на трета държава или лице без гражданство, който или което не отговаря или вече не отговаря на действащите изисквания за влизане, престой или пребиваване на територията на молещата държава-членка, при условие че е доказано или че може с основание да се приеме въз основа на представените prima facie доказателства, че въпросното лице:
 а)
 към момента на подаване на молбата за обратно приемане притежава валидна виза или валидно разрешение за пребиваване, издадена(о) от Азербайджан; или
 б)
 е влязло незаконно и директно на територията на държавите-членки, след като е престояло на територията на Азербайджан или е преминало транзитно през нея.
 2. Задължението за обратно приемане по параграф 1 не се прилага, ако:
 а)
 гражданинът на трета държава или лицето без гражданство се е намирал(о) единствено в транзитна зона на международно летище в Азербайджан;
 б)
 гражданинът на трета държава или лицето без гражданство се е ползвал(о) от безвизов достъп до територията на молещата държава-членка.
 3. Без да се засяга член 7, параграф 2, след като Азербайджан отговори положително на молбата за обратно приемане, молещата държава-членка издава на лицето, чието обратно приемане е прието, стандартния документ за пътуване на ЕС за целите на експулсирането (приложение 7) (3).
 РАЗДЕЛ II
 ЗАДЪЛЖЕНИЯ НА СЪЮЗА ЗА ОБРАТНО ПРИЕМАНЕ
 Член 5
 Обратно приемане


text:
на собствени граждани
 1. Всяка държава-членка приема обратно по молба на Азербайджан и без други формалности, освен тези, предвидени в настоящото споразумение, всяко лице, което не отговаря или вече не отговаря на действащите изисквания за влизане, престой или пребиваване на територията на Азербайджан, при условие че е доказано или че може с основание да се приеме въз основа на представените prima facie доказателства, че въпросното лице е гражданин на тази държава-членка.
 2. Освен това държавата-членка приема обратно:
 а)
 ненавършилите пълнолетие неженени (неомъжени) деца на лицата, посочени в параграф 1, независимо от тяхното място на раждане или гражданство, освен ако притежават самостоятелно право на пребиваване в Азербайджан,
 б)
 съпруга(та) на лицата, посочени в параграф 1, който или която притежава различно гражданство или е лице без гражданство, при условие че има или получи право на влизане и престой на територията на замолената държава-членка, освен ако притежава самостоятелно право на пребиваване в Азербайджан.
 3. Освен това всяка държава-членка приема обратно лица, намиращи се или пребиваващи незаконно в Азербайджан, на които е било отнето или които са се отказали от гражданството на държавата-членка в съответствие с националните закони на последната след влизането си на територията на Азербайджан, освен ако на тези лица най-малкото е била обещана натурализация от страна на Азербайджан.
 4. След като замолената държава-членка е отговорила положително на молбата за обратно приемане, компетентното дипломатическо или консулско представителство на тази държава-членка, независимо от желанието на лицето, което подлежи на обратно приемане, издава безплатно и в срок не повече от пет работни дни документа за пътуване, необходим за връщането на лицето, което подлежи на обратно приемане, със срок на валидност 150 дни. Ако в срок от пет работни дни замолената държава-членка не е издала документа за пътуване, се счита, че приема използването на стандартния документ за пътуване на Азербайджан за целите на експулсирането (приложение 8).
 5. Ако по юридически или по фактически причини съответното лице не може да бъде прехвърлено в срока на валидност на първоначално издадения му документ за пътуване, компетентното дипломатическо или консулско представителство на тази държава-членка издава, в срок от пет работни дни и безплатно, нов документ за пътуване със същия срок на валидност. Ако в срок от пет работни дни тази държава-членка не е издала документа за пътуване, се счита, че приема използването на стандартния документ за пътуване на Азербайджан за целите на експулсирането (приложение 8).
 Член 6
 Обратно приемане на граждани на трети държави и на лица без гражданство
 1. Всяка държава-членка приема обратно по молба на Азербайджан и без други формалности, освен тези, предвидени в настоящото споразумение, граждани на трета държава или лица без гражданство, който или което не отговаря или вече не отговаря на действащите изисквания за влизане, престой или пребиваване на територията на Азербайджан, при условие че е доказано или че може с основание да се приеме въз основа на представените prima facie доказателства, че въпросните лица:
 а)
 към момента на подаване на молбата за обратно приемане притежава валидна виза или валидно разрешение за пребиваване, издадена(о) от замолената държава-членка; или
 б)
 е влязло незаконно и директно


text:
на територията на Азербайджан, след като е осъществило престой на територията на замолената държава-членка или е преминало транзитно през нея.
 2. Задължението за обратно приемане по параграф 1 не се прилага, ако:
 а)
 гражданинът на трета държава или лицето без гражданство се е намирал(о) единствено в транзитна зона на международно летище в замолената държава-членка; или
 б)
 гражданинът на трета държава или лицето без гражданство се е ползвал(о) от безвизов достъп до територията на Азербайджан.
 3. Задължението за обратно приемане по параграф 1 се отнася за държавата-членка, която е издала визата или разрешението за пребиваване. Ако две или повече държави-членки са издали виза или разрешение за пребиваване, задължението за обратно приемане по параграф 1 се отнася за държавата-членка, която е издала документа с по-дълъг срок на валидност или, ако валидността на един или няколко от тях вече е изтекла, документа, който все още е валиден. Ако всички документи са с изтекъл срок на валидност, задължението за обратно приемане по параграф 1 се поема от държавата-членка, издала документа, чийто срок е изтекъл най-скоро. Ако подобен документ не може да бъде представен, задължението за обратно приемане по параграф 1 се поема от държавата-членка, чиято територия лицето е напуснало последно.
 4. Без да се засяга член 7, параграф 2, след като държавата-членка отговори положително на молбата за обратно приемане, Азербайджан издава на лицето, чието обратно приемане е прието, документа за пътуване, който се изисква за връщането на лицето (приложение 8).
 РАЗДЕЛ III
 ПРОЦЕДУРА ПО ОБРАТНО ПРИЕМАНЕ
 Член 7
 Принципи
 1. При условията на параграф 2 всяко прехвърляне на лице, подлежащо на обратно приемане, въз основа на едно от задълженията, посочени в членове 3—6, изисква подаване на молба за обратно приемане до компетентния орган на замолената държава.
 2. Ако лицето, което подлежи на обратно приемане, притежава валиден документ за пътуване, а в случай че е гражданин на трета държава или лице без гражданство — и валидна виза или валидно разрешение за пребиваване от замолената държава, прехвърлянето на такова лице може да се извърши, без да е необходимо молещата държава да подава молба за обратно приемане, а в случай че е гражданин на замолената държава — без да е необходимо молещата държава да подава писменото уведомление по член 12, параграф 1 до компетентния орган на замолената държава.
 3. Без да се засяга параграф 2, ако дадено лице е било задържано в зоната, простираща се на разстояние до 15 km от територията на морските пристанища и международните летища на молещата държава и включваща тази територия, включително и митническите зони, след като е преминало незаконно границата директно от територията на замолената държава, молещата държава може да подаде молба за обратно приемане в срок от два работни дни след задържането на лицето (ускорена процедура).
 Член 8
 Молба за обратно приемане
 1. Доколкото е възможно, молбата за обратно приемане трябва да съдържа следната информация:
 а)
 личните данни на лицето, което подлежи на обратно приемане (например име, фамилия, дата на раждане и, ако е възможно, място на раждане и последен адрес на местопребиваване) и, ако това е уместно, личните данни на


text:
ненавършилите пълнолетие неженени (неомъжени) деца и/или съпруга(та);
 б)
 в случай на собствени граждани — посочване на средствата, с които ще бъдат предоставени доказателства или prima facie доказателства за гражданството, както е посочено съответно в приложения 1 и 2;
 в)
 в случай на граждани на трети държави и лица без гражданство — посочване на средствата, с които ще бъдат предоставени доказателства или prima facie доказателства за условията за обратно приемане на граждани на трети държави и на лица без гражданство, както е предвидено съответно в приложения 3 и 4;
 г)
 снимка на лицето, което подлежи на обратно приемане.
 2. Молбата за обратно приемане също така съдържа, доколкото е възможно, следната информация:
 а)
 заявление, че лицето, което подлежи на прехвърляне, може да се нуждае от помощ или грижи, при положение че съответното лице изрично е дало съгласие за такова заявление;
 б)
 всякакви други предпазни мерки и мерки за сигурност или информация за здравословното състояние на лицето, които могат да са необходими в конкретния случай на прехвърляне.
 3. Единният формуляр, който трябва да се използва за молби за обратно приемане, е приложен в приложение 5 към настоящото споразумение.
 4. Молбата за обратно приемане може де бъде подадена с всякакви средства за комуникация, включително и по електронен път, например по факс, електронна поща и др.
 Член 9
 Средства за доказване на гражданството
 1. Доказателство за гражданство в съответствие с член 3, параграф 1 и член 5, параграф 1 може по-специално да бъде представено посредством документите, изброени в приложение 1 към настоящото споразумение, дори ако техният срок на валидност е изтекъл преди по-малко от 6 месеца. Ако бъдат представени такива документи, държавите-членки и Азербайджан признават взаимно гражданството, без да е необходимо по-нататъшно разследване. Доказателство за гражданство не може да бъде представено чрез фалшиви документи.
 2. Prima facie доказателства за гражданство в съответствие с член 3, параграф 1 и член 5, параграф 1 могат по-специално да бъдат представени посредством документите, изброени в приложение 2 към настоящото споразумение, дори ако техният срок на валидност е изтекъл. Ако бъдат представени такива документи, държавите-членки и Азербайджан смятат гражданството за установено, освен ако могат да докажат противното. Prima facie доказателства за гражданство не могат да бъдат представени чрез фалшиви документи.
 3. Ако не може да бъде представен нито един от документите, изброени в приложение 1 или приложение 2, или ако документите не са достатъчни, за което се посочват надлежно обосновани причини, компетентното дипломатическо или консулско представителство на въпросната замолена държава, по искане на молещата държава, което следва да се включи в молбата за обратно приемане, интервюират лицето, което подлежи на обратно приемане, без неоснователно забавяне, най-късно в срок от пет работни дни от датата на молбата, с цел да установят гражданството на лицето.
 4. Процедурните разпоредби за подобни интервюта могат да бъдат предвидени в протоколите за изпълнение, предвидени в член 20 от настоящото споразумение.
 Член 10
 Средства за доказване по отношение на граждани на трети държави и лица без гражданство
 1. Доказателства за условията за обратно приемане на граждани на трети държави и на лица без гражданство, определени в член


text:
4, параграф 1 и член 6, параграф 1, се представят по-специално чрез средствата за доказване, изброени в приложение 3 към настоящото споразумение; те не могат да бъдат представяни посредством фалшиви документи. Всички такива доказателства се признават взаимно от държавите-членки и от Азербайджан, без да е необходимо по-нататъшно разследване.
 2. Prima facie доказателства за условията за обратно приемане на граждани на трети държави и на лица без гражданство, определени в член 4, параграф 1 и член 6, параграф 1, се представят по-специално чрез средствата за доказване, изброени в приложение 4 към настоящото споразумение; те не могат да бъдат представяни посредством фалшиви документи. Когато са представени такива prima facie доказателства, държавите-членки и Азербайджан считат, че условията са установени, освен ако могат да докажат противното.
 3. Незаконният характер на влизането, престоя или пребиваването се установява посредством документите за пътуване на въпросното лице, в които липсва необходимата виза или друго разрешение за пребиваване на територията на молещата държава. Декларация от страна на молещата държава, че въпросното лице е без необходимите документи за пътуване, виза или разрешение за пребиваване, също представлява prima facie доказателство за незаконно влизане, престой или пребиваване.
 Член 11
 Срокове
 1. Молбата за обратно приемане трябва да се подаде до компетентния орган на замолената държава в срок от най-много шест месеца след датата, на която компетентният орган на молещата държава е научил, че гражданин на трета държава или лице без гражданство не отговаря или вече не отговаря на действащите изисквания за влизане, престой или пребиваване. При наличието на правни или фактически пречки за своевременно подаване на молбата, по искане на молещата държава срокът се удължава, но само до преодоляването на тези пречки.
 2. Отговорът на молбата за обратно приемане се изпраща в писмена форма:
 а)
 в рамките на два работни дни, ако молбата е била подадена по ускорената процедура (член 7, параграф 3);
 б)
 в рамките на петнадесет календарни дни във всички останали случаи.
 Срокът започва да тече от датата на потвърждението за получаване на молбата за обратно приемане. При липса на отговор в определения срок се счита, че прехвърлянето е одобрено.
 Отговорът на молбата за обратно приемане може де бъде подаден с всякакви средства за комуникация, включително и по електронен път, например по факс, електронна поща и др.
 3. Мотивите за отказ за обратно приемане се предоставят в писмена форма.
 4. След получаване на съгласието или, в зависимост от случая, след изтичане на срока, посочен в параграф 2, прехвърлянето на въпросното лице се извършва в срок от три месеца. По искане на молещата държава този срок може да бъде удължен с времето, използвано за преодоляването на правни или практически пречки.
 Член 12
 Ред и условия за прехвърляне и начини на транспортиране
 1. Без да се засяга член 7, параграф 2, компетентните органи на молещата държава уведомяват в писмена форма компетентните органи на замолената държава поне три работни дни, преди да върнат лицето, относно датата на прехвърляне, граничния пункт на влизане, възможно придружаване и друга информация, свързана с прехвърлянето.
 2. Може да се използва всякакъв вид транспорт, включително по въздух или море.


text:
Връщането по въздух не се ограничава само до използване на националните превозвачи на Азербайджан или на държавите-членки и може да се извършва с редовни или с чартърни полети. В случай на връщане с придружаване придружаващите служители могат да не бъдат само упълномощени служители на молещата държава, при условие че са упълномощени лица от Азербайджан или от която и да е държава-членка.
 3. Ако прехвърлянето се осъществява по въздух, евентуалните придружители са освободени от изискването за притежаване на необходимите визи.
 Член 13
 Обратно приемане поради грешка
 Молещата държава приема обратно всяко лице, което е било прието обратно от замолената държава, ако в срок от шест месеца след прехвърлянето на въпросното лице или в срок от 12 месеца, ако става въпрос за гражданин на трета държава или лице без гражданство, бъде установено, че не са спазени изискванията, определени в членове 3—6 от настоящото споразумение.
 В такъв случай процедурните разпоредби на настоящото споразумение се прилагат mutatis mutandis и се предоставя цялата налична информация, която се отнася до действителната самоличност и гражданство на лицето, което се приема обратно.
 РАЗДЕЛ IV
 ОПЕРАЦИИ ПО ТРАНЗИТНО ПРЕМИНАВАНЕ
 Член 14
 Принципи
 1. Държавите-членки и Азербайджан следва да ограничават транзитното преминаване на граждани на трети държави или на лица без гражданство до случаите, когато тези лица не могат да бъдат върнати директно в държавата, която е крайна цел на пътуването.
 2. Азербайджан разрешава транзитното преминаване на граждани на трети държави и на лица без гражданство, ако дадена държава-членка поиска това, и всяка държава-членка разрешава транзитното преминаване на граждани на трети държави и на лица без гражданство, ако Азербайджан поиска това, при условие че е осигурено по-нататъшното пътуване през други възможни държави на транзитно преминаване и обратното приемане от страна на държавата, която е крайна цел на пътуването.
 3. Азербайджан или дадена държава-членка могат да откажат транзитно преминаване:
 а)
 ако за гражданина на трета държава или за лицето без гражданство съществува действителен риск да бъде подложен на изтезания или на нечовешко или унизително отношение или наказание, смъртна присъда или преследване поради неговата раса, религия, гражданство, членство в определена социална група или политически убеждения в държавата, която е крайна цел на пътуването, или в друга държава на транзитно преминаване; или
 б)
 ако на гражданина на трета държава или на лицето без гражданство ще бъдат наложени наказателноправни санкции в замолената държава или в друга държава на транзитно преминаване; или
 в)
 по съображения, свързани с общественото здраве, националната сигурност, обществения ред или други национални интереси на замолената държава.
 4. Азербайджан или дадена държава-членка могат да отменят издаденото разрешение, ако обстоятелствата, посочени в параграф 3, възникнат или станат известни впоследствие, като по този начин препятстват операцията по транзитното преминаване, или ако по-нататъшното пътуване през възможни държави на транзитно преминаване или обратното приемане от страна на държавата, която е крайна цел на пътуването, повече не са гарантирани. В такъв случай молещата държава приема обратно гражданина на трета държава или лицето без гражданство, съобразно нуждите и без забавяне.
 Член 15
 Процедура по транзитно преминаване
 1. Молбите за операции по транзитно преминаване трябва да бъдат представени в


text:
писмена форма на компетентния орган на замолената държава и да съдържат следната информация:
 а)
 вид на транзитното преминаване (по въздух, море или суша), други възможни държави на транзитно преминаване и държавата, която е крайна цел на пътуването;
 б)
 лични данни на съответното лице (например име, фамилия, фамилно име преди брака, други имена, използвани от лицето/имена, под които лицето е известно или псевдоними, дата на раждане, пол и при възможност — място на раждане, гражданство, език, вид и номер на документа за пътуване);
 в)
 планиран граничен пункт за влизане, планиран час на прехвърлянето и евентуално придружаване;
 г)
 декларация, че от гледна точка на молещата държава условията, посочени в член 14, параграф 2, са изпълнени и че не са известни причини за отказ съгласно член 14, параграф 3.
 Единният формуляр за използване при молбите за транзитно преминаване е приложен в приложение 6 към настоящото споразумение.
 Молбата за транзитно преминаване може де бъде подадена с всякакви средства за комуникация, включително и по електронен път, например по факс, електронна поща и др.
 2. В срок от пет работни дни след получаването на молбата и в писмена форма замолената държава уведомява молещата държава за приемането, като потвърждава граничния пункт на влизане и планирания час на приемането, или я уведомява за отказа за приемане и за причините за този отказ. При липса на отговор в срок от пет работни дни се счита, че транзитното преминаване е одобрено.
 Отговорът на молбата за транзитно преминаване може де бъде подаден с всякакви средства за комуникация, включително и по електронен път, например по факс, електронна поща и др.
 3. Ако операцията по транзитно преминаване се осъществява по въздух, лицето, което подлежи на обратно приемане, и евентуалните придружители са освободени от изискването за притежаване на виза за летищен транзит.
 4. Компетентните органи на замолената държава, след взаимни консултации, съдействат за осъществяване на операциите по транзитно преминаване, и по-специално чрез наблюдение на въпросните лица и осигуряване на подходящи условия за целта.
 5. Транзитното преминаване на лицата се извършва в срок от 30 дни след получаването на положителен отговор по искането, освен ако не е договорено друго.
 РАЗДЕЛ V
 РАЗХОДИ
 Член 16
 Разходи за транспорт и транзитно преминаване
 Без да се засяга правото на компетентните органи да възстановят разходите по обратното приемане от лицето, което подлежи на обратно приемане, или от трети лица, всички транспортни разходи, направени по силата на настоящото споразумение във връзка с обратното приемане и с операциите по транзитно преминаване до границата на държавата, която е крайна цел на пътуването, се поемат от молещата държава.
 РАЗДЕЛ VI
 ЗАЩИТА НА ДАННИТЕ И ВРЪЗКА С ДРУГИ МЕЖДУНАРОДНИ ЗАДЪЛЖЕНИЯ
 Член 17
 Защита на данните
 Личните данни могат да се съобщават само ако това е необходимо за изпълнението на настоящото споразумение от компетентните органи на Азербайджан или на дадена държава-членка, в зависимост от случая. Обработването на лични данни във всеки конкретен случай е предмет на вътрешното законодателство на Азербайджан, а в случаите, когато контрольорът е компетентен орган на държава-членка — на разпоредбите на Директива 95/46/ЕО и на националното законодателство на тази държава-членка, прието в


text:
съответствие с тази директива. В допълнение се прилагат следните принципи:
 а)
 обработването на личните данни трябва да е добросъвестно и законосъобразно;
 б)
 личните данни трябва да бъдат събирани с конкретната, изрично указана и законна цел за изпълнение на настоящото споразумение и да не бъдат допълнително обработвани от органа, който ги съобщава, или от този, който ги получава, по начин, който е несъвместим с тази цел;
 в)
 личните данни трябва да бъдат подходящи, релевантни и ненадхвърлящи целта, с която се събират и/или се обработват допълнително; по-специално, съобщените лични данни могат да се отнасят само до следното:
 —
 личните данни на лицето, което подлежи на прехвърляне (например име, фамилия, предишни имена, други имена, използвани от лицето/имена, под които лицето е известно или псевдоними, пол, гражданско състояние, дата и място на раждане, сегашно и евентуално предишно гражданство),
 —
 паспорт, карта за самоличност или свидетелство за управление на моторно превозно средство (номер, срок на валидност, дата на издаване, издаващ орган и място на издаване),
 —
 места на междинно спиране и маршрут,
 —
 друга необходима информация за идентифициране на лицето, което подлежи на прехвърляне, или за преглед на условията за обратно приемане, произтичащи от настоящото споразумение;
 г)
 личните данни трябва да бъдат точни и при необходимост да се актуализират;
 д)
 личните данни трябва да се съхраняват във вид, който позволява идентифициране на съответните субекти на данни за период, не по-дълъг от необходимия за постигане на целите, с които данните са събрани или допълнително обработени;
 е)
 както органът, който съобщава данните, така и органът, който ги получава, предприемат всички разумни мерки, за да гарантират при необходимост коригирането, заличаването или блокирането на лични данни в случаите, когато обработването им не съответства на разпоредбите на настоящия член, и по-специално поради това, че данните не са подходящи, релевантни и точни или че надхвърлят целта на обработването. Това включва уведомяването на другата страна за всяко коригиране, заличаване или блокиране;
 ж)
 при поискване органът, който получава данните, информира органа, който ги съобщава, относно използването на съобщените данни и постигнатите вследствие на това резултати;
 з)
 лични данни могат да бъдат предавани само на компетентните органи. По-нататъшното предаване на други органи изисква предварителното съгласие на органа, който съобщава данните;
 и)
 органът, който съобщава данните, и органът, който ги получава, са задължени да изготвят писмен протокол за предаването и приемането на личните данни.
 Член 18
 Връзка с други международни задължения
 1. Разпоредбите на настоящото споразумение не засягат правата, задълженията и отговорностите на Съюза, на неговите държави-членки и на Азербайджан, произтичащи от международното право, включително от международните конвенции, по които те са страни, и по-специално от изброените в член 2 международни инструменти, както и:
 —
 международните конвенции, определящи държавата, отговорна за разглеждане на подадени молби за убежище,
 —
 международните конвенции за екстрадиция и транзитно преминаване,
 —
 многостранните международни конвенции и споразумения за обратно приемане на чужди граждани, като например Конвенцията за международно гражданско въздухоплаване.
 2. Нищо в настоящото споразумение не възпрепятства връщането на дадено лице по силата на други официални или неофициални спогодби.
 РАЗДЕЛ VII
 ИЗПЪЛНЕНИЕ И ПРИЛАГАНЕ
 Член 19
 Съвместен комитет по обратно приемане


text:
1. Договарящите страни си оказват взаимопомощ при прилагането и тълкуването на настоящото споразумение. За тази цел те създават Съвместен комитет по обратно приемане (наричан по-нататък „Комитетът“), който по-специално е натоварен със следните задачи:
 а)
 да следи за прилагането на настоящото споразумение;
 б)
 да разглежда проблеми, свързани с тълкуването или прилагането на разпоредбите в настоящото споразумение;
 в)
 да взема решение за изпълнителните мерки, необходими за еднообразното прилагане на настоящото споразумение;
 г)
 да обменя редовно информация относно протоколите за изпълнение, съставени от отделните държави-членки и Азербайджан в съответствие с член 20;
 д)
 да препоръчва изменения на настоящото споразумение и на приложенията към него.
 2. Решенията на Комитета са задължителни за договарящите страни.
 3. Комитетът се състои от представители на Съюза и на Азербайджан.
 4. Комитетът се свиква при необходимост по искане на една от договарящите страни.
 5. Комитетът приема своя процедурен правилник.
 Член 20
 Протоколи за изпълнение
 1. Без да се засяга пряката приложимост на настоящото споразумение, по искане на дадена държава-членка или на Азербайджан, Азербайджан и държавата-членка съставят протокол за изпълнение, който включва, inter alia, правила за:
 а)
 определянето на компетентните органи, за граничните пропускателни пунктове и за обмена между звената за връзка;
 б)
 условията за връщане с придружаване, включително при транзитното преминаване с придружаване на граждани на трети държави и на лица без гражданство;
 в)
 средствата и документите в допълнение към тези, изброени в приложения 1—4 към настоящото споразумение;
 г)
 реда и условията за обратно приемане на лица по ускорената процедура;
 д)
 процедурата за провеждане на интервюта.
 2. Протоколите за изпълнение по параграф 1 влизат в сила едва след уведомяването на Комитета по обратно приемане, посочен в член 19.
 3. Азербайджан приема да прилага всички разпоредби на протокола за изпълнение, съставен с дадена държава-членка, също и в отношенията си с която и да е друга държава-членка, ако последната поиска това. Държавите-членки приемат да прилагат всички разпоредби на протокола за изпълнение, съставен от някоя от тях с Азербайджанската република, също и в отношенията си с последната, по искане на последната и при условие че прилагането му спрямо други държави-членки е практически осъществимо.
 Член 21
 Връзка с двустранни споразумения или договорености на държавите-членки за обратно приемане
 Разпоредбите на настоящото споразумение имат предимство пред разпоредбите на което и да е двустранно споразумение или договореност относно обратното приемане на незаконно пребиваващи лица, които са сключени или биха могли да бъдат сключени съгласно член 20 между отделни държави-членки и Азербайджан, доколкото разпоредбите на тези споразумения или договорености са несъвместими с тези на настоящото споразумение.
 РАЗДЕЛ VIII
 ЗАКЛЮЧИТЕЛНИ РАЗПОРЕДБИ
 Член 22
 Териториално приложение
 1. При спазване на параграф 2 настоящото споразумение се прилага на територията, на която се прилагат Договорът за Европейския съюз и Договорът за функционирането на Европейския съюз, както и на територията на Азербайджан.
 2. Настоящото споразумение се прилага на територията на Обединеното кралство Великобритания и Северна Ирландия и на Ирландия единствено след като Европейският съюз нотифицира Азербайджан за това.
 3. Настоящото споразумение не се прилага на територията на Кралство Дания.
 Член 23
 Влизане в сила, срок на действие и прекратяване на действието
 1.


text:
Настоящото споразумение подлежи на ратифициране или одобрение от договарящите страни съгласно съответните им процедури.
 2. Настоящото споразумение влиза в сила на първия ден от втория месец след датата, на която последната договаряща страна нотифицира другата относно приключването на процедурите, посочени в първия параграф.
 3. Настоящото споразумение се прилага по отношение на Обединеното кралство Великобритания и Северна Ирландия и по отношение на Ирландия на първия ден от втория месец след датата на нотификацията, посочена в член 22, параграф 2.
 4. Споразумението се сключва за неопределен срок.
 5. Всяка договаряща страна може, чрез официална нотификация на другата договаряща страна и след предварителни консултации с Комитета, посочен в член 19, временно да спре, изцяло или отчасти, изпълнението на настоящото споразумение. Временното спиране на действието на Споразумението влиза в сила на втория ден след деня на тази нотификация.
 6. Всяка от договарящите страни може да денонсира настоящото споразумение, като нотифицира официално другата договаряща страна. Настоящото споразумение престава да се прилага шест месеца след датата на тази нотификация.
 Член 24
 Изменения на Споразумението
 Настоящото споразумение може да бъде изменяно и допълвано по взаимно съгласие на договарящите страни. Измененията и допълненията се изготвят под формата на отделни протоколи, които представляват неразделна част от настоящото споразумение, и влизат в сила в съответствие с процедурата, предвидена в член 23 от настоящото споразумение.
 Член 25
 Приложения
 Приложения 1—8 са неразделна част от настоящото споразумение.
 Съставено в Брюксел на двадесет и осми февруари две хиляди и четиринадесета година в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и азербайджански език, като текстовете на всеки един от тези езици са еднакво автентични.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Avropa İttifaqı adından
 За Азербайджанската република
 Por la República de Azerbaiyán
 Za Ázerbájdžánskou republiku
 For Republikken Aserbajdsjan
 Für die Republik Aserbaidschan
 Aserbaidžaani Vabariigi nimel
 Για τη Δημοκρατία χου Αζερμπαϊτζάν
 For the Republic of Azerbaijan
 Pour la République d'Azerbaïdjan
 Za Republiku Azerbajdžan
 Per la Repubblica dell'Azerbaigian
 Azerbaidžanas Republikas vārdā –
 Azerbaidžano Respublikos vardu
 Az Azerbajdzsán Köztársaság részéről
 Għar-Repubblika tal-Azerbajģan
 Voor de Republiek Azerbeidzjan
 W imieniu Republiki Azerbejdżanu
 Pela República do Azerbaijāo
 Pentru Republica Azerbaidjan
 Za Azerbajdžanskú republiku
 Za Azerbajdžansko republiko
 Azerbaidžanin tasavallan puolesta
 För Republiken Azerbajdzjan
 (1) В съответствие с формуляра, даден в препоръката на Съвета от 30 ноември 1994 г., ОВ C 274, 19.9.1996 г., стр. 18.
 (2) Пак там.
 (3) Пак там.
 ПРИЛОЖЕНИЕ 1
 Общ списък с документите, чието представяне се счита за доказателство за гражданство (член 3, параграф 1, член 5, параграф 1 и член 9, параграф 1)
 —
 паспорти от


text:
всякакъв вид (национални паспорти, обикновени паспорти, дипломатически паспорти, служебни паспорти, официални паспорти, групови паспорти и заместители на паспорти, включително детски паспорти);
 —
 laissez-passer, издадени от замолената държава;
 —
 карти за самоличност от всякакъв вид (включително карти за определен период от време и временни карти), с изключение на моряшки карти за самоличност.
 ПРИЛОЖЕНИЕ 2
 Общ списък с документите, чието представяне се счита за prima facie доказателство за гражданство (член 3, параграф 1, член 5, параграф 1 и член 9, параграф 2)
 —
 документите, изброени в приложение 1, чийто срок на валидност е изтекъл преди повече от 6 месеца;
 —
 фотокопия на който и да е документ от изброените в приложение 1 към настоящото споразумение;
 —
 удостоверения за гражданство и други официални документи, в които гражданството е споменато или ясно посочено;
 —
 свидетелства за управление на моторно превозно средство или фотокопия от тях;
 —
 актове за раждане или фотокопия от тях;
 —
 служебни карти от предприятия или фотокопия от тях;
 —
 военни книжки и военни карти за самоличност;
 —
 моряшки регистрационни книжки и служебни капитански карти, както и моряшки карти за самоличност;
 —
 декларации от свидетели;
 —
 декларация от засегнатото лице и езикът, на който това лице говори, включително удостоверен с резултат от официален тест;
 —
 всеки друг документ, позволяващ да се установи гражданството на въпросното лице;
 —
 дактилоскопични отпечатъци;
 —
 потвърждение на самоличността в резултат на извършено търсене във Визовата информационна система;
 —
 в случай на държави-членки, които не използват Визовата информационна система, положителното идентифициране се извършва чрез проверка на архивираните молби за получаване на виза във въпросните държави-членки;
 —
 потвърждение на самоличността в резултат на извършено търсене в системата на Азербайджанската република за автоматизирано търсене на информация относно влизането, излизането и регистрацията — IAMAS.
 ПРИЛОЖЕНИЕ 3
 Общ списък с документите, считани за доказателство за условията за обратно приемане на граждани на трети държави и на лица без гражданство (член 4, параграф 1, член 6, параграф 1 и член 10, параграф 1)
 —
 виза и/или разрешение за пребиваване, издадено от замолената държава;
 —
 печати за влизане/напускане или подобна анотация в документа за пътуване на въпросното лице или друго доказателство за влизане/напускане (например фотографско доказателство);
 —
 карти за самоличност, издадени на лица без гражданство, които пребивават постоянно в замолената държава;
 —
 laissez-passer, издадени на лица без гражданство, които пребивават постоянно в замолената държава.
 ПРИЛОЖЕНИЕ 4
 Общ списък с документите, считани за prima facie доказателство за условията за обратно приемане на граждани на трети държави и на лица без гражданство (член 4, параграф 1, член 6, параграф 1 и член 10, параграф 2)
 —
 описание, издадено от съответните власти на молещата държава, на мястото и обстоятелствата, при които въпросното лице е задържано, след като е влязло на територията на тази държава;
 —
 информация във връзка със самоличността и/или престоя на лицето, която е била предоставена от международна организация (например ВКБООН);
 —
 съобщаване/потвърждаване на информация от членове на семейството, лица, пътували заедно с лицето, и т.н.;
 —
 всякакъв вид документи, удостоверения и сметки (напр. сметка от хотел, талони за посещение при лекари/зъболекари, входни карти


text:
за обществени/частни институции, договори за наем на кола, квитанции за плащане с кредитни карти и др.), които ясно показват, че въпросното лице е престояло на територията на замолената държава;
 —
 поименни билети и/или списъци на пътниците, пътуващи със самолет, влак, автобус или кораб, които доказват присъствието и маршрута на въпросното лице на територията на замолената държава;
 —
 информация, която показва, че въпросното лице е ползвало куриерски услуги или пътническа агенция;
 —
 официални декларации, по-специално на служители от граничните пунктове и други свидетели, които са в състояние да удостоверят, че въпросното лице е преминало границата;
 —
 официални показания на въпросното лице, направени по време на съдебно или административно производство;
 —
 декларация на засегнатото лице;
 —
 дактилоскопични отпечатъци.
 ПРИЛОЖЕНИЕ 5
 ПРИЛОЖЕНИЕ 6
 ПРИЛОЖЕНИЕ 7
 Стандартен документ за пътуване на ЕС за целите на експулсирането
 (в съответствие с формуляра, посочен в препоръката на Съвета на Европейския съюз от 30 ноември 1994 г. (1)
 (1) ОВ C 247, 19.9.1996 г., стр. 18.
 ПРИЛОЖЕНИЕ 8
 СЪВМЕСТНА ДЕКЛАРАЦИЯ
 Във връзка с член 3, параграф 3
 Договарящите страни отбелязват, че съгласно законодателството на Азербайджанската република относно гражданството гражданин на Азербайджанската република не може да бъде лишен от гражданството си.
 Страните се споразумяват да се консултират своевременно в случай на промяна на правната уредба.
 СЪВМЕСТНА ДЕКЛАРАЦИЯ
 Във връзка с член 4 и член 6
 Страните ще полагат усилия да връщат всеки гражданин на трета държава, който не отговаря или вече не отговаря на действащите правни изисквания за влизане, престой или пребиваване на техните територии, обратно в неговата държава на произход.
 СЪВМЕСТНА ДЕКЛАРАЦИЯ
 Относно Кралство Дания
 Договарящите страни отбелязват, че настоящото споразумение не се прилага на територията на Кралство Дания, нито спрямо нейни граждани. При тези обстоятелства е уместно Азербайджан и Кралство Дания да сключат споразумение за обратно приемане при същите условия като тези на настоящото споразумение.
 СЪВМЕСТНА ДЕКЛАРАЦИЯ
 Относно Република Исландия и Кралство Норвегия
 Договарящите страни вземат предвид тесните връзки между Европейския съюз и Република Исландия и Кралство Норвегия, по-специално по силата на Споразумението от 18 май 1999 г. относно асоциирането на тези държави в процеса на изпълнение, прилагане и развитие на достиженията на правото от Шенген. При тези обстоятелства е уместно Азербайджан да сключи споразумение за обратно приемане с Република Исландия и с Кралство Норвегия при същите условия като тези на настоящото споразумение.
 СЪВМЕСТНА ДЕКЛАРАЦИЯ
 Относно Конфедерация Швейцария
 Договарящите страни вземат предвид тесните връзки между Европейския съюз и Конфедерация Швейцария, по-специално по силата на Споразумението относно асоциирането на Конфедерация Швейцария към изпълнението, прилагането и развитието на достиженията на правото от Шенген, което влезе в сила на 1 март 2008 г. При тези обстоятелства е уместно Азербайджан и Конфедерация Швейцария да сключат споразумение за обратно приемане при същите условия като тези на настоящото споразумение.
 СЪВМЕСТНА ДЕКЛАРАЦИЯ
 Относно Княжество Лихтенщайн
 Договарящите страни вземат предвид тесните връзки между Европейския съюз и Княжество Лихтенщайн, по-специално по силата на Споразумението относно асоциирането на Княжество Лихтенщайн към изпълнението, прилагането и развитието на достиженията на правото от Шенген, което влезе в сила на 19 декември 2011 г. При тези обстоятелства е уместно Азербайджан и


text:
 30.10.2014
 BG
 Официален вестник на Европейския съюз
 L 310/17
 РЕШЕНИЕ НА СЪВМЕСТНИЯ КОМИТЕТ НА ЕИП
 No 72/2014
 от 16 май 2014 година
 за изменение на приложение I (Ветеринарни и фитосанитарни въпроси) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (Споразумението за ЕИП), и по-специално член 98 от него,
 като има предвид, че:
 (1)
 Регламент (ЕС) No 1275/2013 на Комисията от 6 декември 2013 г. за изменение на приложение I към Директива 2002/32/ЕО на Европейския парламент и на Съвета по отношение на максимално допустимите граници за арсен, кадмий, олово, нитрити, етерично синапено масло и вредни ботанически примеси (1) следва да бъде включен в Споразумението за ЕИП.
 (2)
 Регламент за изпълнение (ЕС) No 1334/2013 на Комисията от 13 декември 2013 г. за изменение на Регламент (ЕО) No 1290/2008 по отношение на името на притежателя на разрешителното и по отношение на препоръчителната доза за препарат от Lactobacillus rhamnosus (CNCM-I-3698) и Lactobacillus farciminis (CNCM-I-3699) (2) следва да бъде включен в Споразумението за ЕИП.
 (3)
 Настоящото решение се отнася до законодателството относно фуражите. Законодателството относно фуражите не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
 (4)
 Поради това приложение I към Споразумението за ЕИП следва съответно да бъде изменено,
 ПРИЕ НАСТОЯЩОТО РЕШЕНИЕ:
 Член 1
 Глава II от приложение I към Споразумението за ЕИП се изменя, както следва:
 1.
 В точка 1щщщщщг (Регламент (ЕО) No 1290/2008 на Комисията) се добавя следното тире:
 „—
 32013 R 1334: Регламент за изпълнение (ЕС) No 1334/2013 на Комисията от 13 декември 2013 г. (ОВ L 335, 14.12.2013 г., стр. 12).“
 2.
 В точка 33 (Директива 2002/32/ЕО на Европейския парламент и на Съвета) се добавя следното тире:
 „—
 32013 R 1275: Регламент (ЕС) No 1275/2013 на Комисията от 6 декември 2013 г. (ОВ L 328, 7.12.2013 г., стр. 86).“
 Член 2
 Текстовете на Регламент (ЕС) No 1275/2013 и Регламент за изпълнение (ЕС) No 1334/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 17 май 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 16 май 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 328, 7.12.2013 г., стр. 86.
 (2) ОВ L 335, 14.12.2013 г., стр. 12.
 (3) Без отбелязани конституционни изисквания.


text:
 Важна правна забележка
 |
 21997D0904(07)
 Официален вестник n° L 242 , 04/09/1997 стр. 0076 - 0076 специално чешко издание глава 11 том 02 стр. 274 - 274 специално испанско издание глава 11 том 02 стр. 274 - 274 специално унгарско издание глава 11 том 02 стр. 274 - 274 специално литвийско издание глава 11 том 02 стр. 274 - 274 LV.ES глава 11 том 02 стр. 274 - 274 MT.ES глава 11 том 02 стр. 274 - 274 PL.ES глава 11 том 02 стр. 274 - 274 SK.ES глава 11 том 02 стр. 274 - 274 специално словенско издание глава 11 том 02 стр. 274 - 274
 Решение на Съвместния комитет на ЕИПNo 27/97от 30 април 1997 годиназа изменение на приложение ХХ (Околна среда) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение ХХ към Споразумението беше изменено с Решение No 82/96 на Съвместния комитет на ЕИП от 13 декември 1996 г. [1];като има предвид, че Директива 96/61/ЕО на Съвета от 24 септември 1996 г. за комплексно предотвратяване и контрол на замърсяването [2] трябва да бъде включена в Споразумението;като има предвид, че Директива 96/61/ЕО на Съвета отменя, считано от датата 11 години след влизането си в сила Директива 84/360/ЕИО на Съвета от 28 юни 1984 г. относно борбата със замърсяването на въздуха от промишлени инсталации [3], която е включена в Споразумението и която следователно трябва да бъде заличена от Споразумението, считано от същата дата,РЕШИ:Член 1Добавя се следната точка след точка 2e (Регламент (ЕИО) No 1836/93 на Съвета) в приложение ХХ към Споразумението:"2ж. 396 L 0061: Директива 96/61/ЕО на Съвета от 24 септември 1996 г. за комплексно предотвратяване и контрол на замърсяването (ОВ L 257, 10.10.1996 г., стр. 26)."Член 2Текстът в точка 16 (Директива 84/360/ЕИО на Съвета) се заличава, считано от 30 октомври 2007 г.Член 3Текстовете на Директива 96/61/ЕО на Съвета на исландски и норвежки език, приложени към съответните езикови версии на настоящото решение, са автентични.Член 4Настоящото решение влиза в сила на 1 май 1997 г., при условие че всички нотификации съгласно член 103, параграф 1 от Споразумението са били представени на Съвместният комитет на ЕИП.Член 5Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 30 април 1997 година.За Съвместния комитет на ЕИППредседателC. Day[1] ОВ L 100, 17.4.1997 г., стр. 71.[2] ОВ L 257, 10.10.1996 г., стр. 26.[3] ОВ L 188, 16.7.1984 г., стр. 20.--------------------------------------------------